Diari Oficial de la Generalitat Valenciana


Sumari del DOGV 5717, del 05-03-2008 (2008/2585)

Informació pública de l'alçament d'actes prèvies a l'ocupació de l'expedient d'expropiació tramitat per a l'execució del Pla Especial de Reserva de Sòl Escolar de Canals.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5717

Data del DOGV
:   05-03-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/2585


Data del document
:   07-02-2008

Organisme emissor
:   Ajuntament de Canals

Tipus de document
:   Anunci

Descriptors 

:   * Canals
    * expropiació
    * administració local

Informació pública de l'alçament d'actes prèvies a l'ocupació de l'expedient d'expropiació tramitat per a l'execució del Pla Especial de Reserva de Sòl Escolar de Canals. [2008/2585]  
Per Acord del Govern Valencià de 25 de gener de 2008, publicat en el Diari Oficial de la Comunitat Valenciana número 5690, de 29 de gener de 2008, es declara d'urgència l'expropiació forçosa dels béns i drets afectats pel Projecte d'Homologació i Pla Especial de Reserva de Sòl Escolar de Canals.  
Conseqüentment i de conformitat amb allò que s'ha assenyalat en l'article 52 de la Llei d'Expropiació Forçosa, i en virtut de l'acord adoptat mitjançant Resolució de l'Alcaldia Presidència de data 6 de febrer de 2008, es convoquen els propietaris o titulars de les finques afectades que s'especifiquen a continuació, amb vista a l'ocupació dels béns afectats, a l'alçament d'actes prèvies a l'ocupació, que tindrà lloc el dia 4 d'abril de 2008, d'11.00 a 14 hores.  
Les expressades actuacions tindran lloc a la casa consistorial, oficina d'urbanisme, situada a la plaça la Vila, número 9, sense perjudici de traslladar-se al terreny si així ho sol·liciten els interessats, els quals podran acudir a l'acte acompanyats de perits i requerir a costa seua la presència d'un notari, aportant documents acreditatius de la seua personalitat i titularitat, així com els dos últims rebuts de l'impost de béns immobles, si és exigible; el present assenyalament serà notificat per cèdula als afectats, la relació dels quals figura exposada al tauler d'edictes d'aquest ajuntament.  
A l'esmentat acte hauran d'acudir, bé personalment, o per mitjà de representant, qui per a això haurà d'anar proveït del corresponent poder notarial, i se'ls advertix expressament que la incompareixença a l'acte no produirà en cap cas la suspensió d'aquest.  
Igualment, s'assenyala que en el moment de l'alçament de l'acta d'ocupació haurà d'estar acreditat el domini de la finca, per mitjà d'aportació a l'esmentat acte del corresponent certificat del Registre de la Propietat de domini i lliure de càrregues i gravàmens, en cas de propietat, i de la documentació que acredite la titularitat dels drets afectats.  
Se significa que el present anunci es publica igualment als efectes establits en l'article 59.4 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que figuren com a desconeguts o amb ignorat domicili.  
De la mateixa manera, es fa públic que fins al dia assenyalat per a l'alçament de les actes prèvies a l'ocupació, podran els interessats formular, per escrit, al·legacions només als efectes d'esmenar possibles errors que s'hagen produït en indicar els béns afectats per la urgent ocupació de què es tracta, de conformitat amb el que disposa l'article 56.2 del Reglament d'Expropiació Forçosa.  
Els béns i drets afectats i els seus titulars són els següents:  
  
Actes prèvies a l'ocupació:  
Dia: 4 d'abril de 2008.  
Hora: d'11.00 a 14.00 hores.  
Lloc: Ajuntament de Canals.  
Canals, 7 de febrer de 2008.- L'alcalde: Ricardo Cardona Mollá.  
\* \* \* \* \*  
  
Actas previas a la ocupación:  
Día: 4 de abril de 2008.  
Hora: de 11.00 a 14.00 horas.  
Lugar: Ayuntamiento de Canals.  
Canals, 7 de febrero de 2008.- El alcalde: Ricardo Cardona Mollá.